[{"text_idx": "#000000", "text": "Pu\u0308hapa\u0308eval ka\u0308isid lamba- ja karjakoerad Jaani talus karjatamiskoolitusel. Austraalia karjakoertest osalesid seekord Greta (Inglisilm Greta Nuuskurnina), Simba (Teravsilm Simba), Juki (Karjapeni Juki) ja Jokker (Karjapeni Jokker). Kui Greta on linnapreili, kes paar korda aastas lammastega tutvust teeb, siis nooremad osalejad na\u0308evad loomakarja igapa\u0308evaselt. Nii Simba kui ka Juki ja Jokker tegelevad veistega oma kodudes ning o\u0303pivad usinalt karjatamise vo\u0303tteid. Lambakarja tulid nad u\u0308heks pa\u0308evaks ainult selle pa\u0308rast, et saada aimu karjakoeraks o\u0303ppimise alustaladest ning eesma\u0308rgiga leida abi juba tekkinud probleemidele."}, {"text_idx": "#000001", "text": "Kui teiste to\u0303ugude puhul vo\u0303ib tihti ma\u0308rgata, et instinkti on va\u0308he vo\u0303i koer ei taha to\u0308o\u0308d teha, siis austraalia karjakoerte peamiseks probleemiks on liigne tormakus. Jo\u0303ulised meetodid sobivad va\u0308ga ha\u0308sti veisekarjaga to\u0308o\u0308tamiseks, kuid lambakarjas ei saa sellist ka\u0308itumist lubada."}, {"text_idx": "#000002", "text": "Olenemata sellest, millist loomakarja koer ajab, peaks ta olema ta\u0308helepanelik ning ja\u0308lgima nii karja ka\u0308itumist kui omaniku ma\u0308rguandeid, kindlasti ei tasu loomi sihitult jooksutada. Teisest ku\u0308ljest peab koerajuht suutma karjakoerale selgeks teha, mida temalt oodatakse ning kasutama selgeid ka\u0308skluseid ja tokiga koera suunama."}, {"text_idx": "#000003", "text": "Loodetavasti on ja\u0308rgmisel koolitusel na\u0308ha, kuidas saadud na\u0308puna\u0308idete rakendamine tulemusi andis!\nKui on soov ka oma koeraga lammaste karjatamist proovida, vo\u0303ib u\u0308hendust vo\u0303tta Jaani taluga vo\u0303i osaleda LKETi korraldatud karjatamispa\u0308eval."}]